《游洞霄宫 其一》
宋代·张巽

掣开九锁谒琳宫，物色真仙剑履踪。一朵云根生老涧，千寻天柱压群峰。

功名秘略求黄石，呼吸微言敩赤松。我是康庐倦游客，朅来犹爱翠云重。

作者简介：泉州人，字子文，一字深道。张寓子。从张栻游，又问学于朱熹。从事涵养体察，久益明净，然自以为“于所闻所知尚未能加意”，不事著述。筑草堂于锦溪，人称“锦溪先生”。